# இடமகல் கருப்பை அகப்படலம்



**இடமகல் கருப்பை அகணி** *(Endometriosis)* அல்லது **கருப்பை அகணி இடப்பெயர்வு** அல்லது **இடமகல் கருப்பை அகப்படலம்** மகளிர் இனபெருக்கத் தொகுதியின் ஒருவகை நோயாகும். இந்நோயில் கருப்பை அகணியில்(அகப்படலத்தில்) இயல்பாக உள்ள உயிழைய அடுக்கின் உயிர்க்கலங்கள் கருப்பைக்கு வெளியிலும் வளர்கிறது. இந்த வளர்ச்சி அடிக்கடி அண்டகங்கள் மேலோ, பலோப்பியக் குழல்களிலோ கருப்பை, அண்டகம் சார்ந்த இழையங்களிலோ நிகழ்கிறது; சில அரிய நேர்வுகளில் உடற்பகுதிகளிலும் ஏற்படுவதும் உண்டு. இந்நோய் சமூகவியல், உளவியல் ஆகிய இருவகை விளைவுகளையும் ஏற்படுத்தலாம்.  

நோய்க்கான காரணம் தெளிவாக அறியப்படவில்லை. இடர்க்காரணிகள் நோயின் குடும்ப வரலாறு சார்ந்தும் ஆமைகின்றன.  

கருத்தடை மாத்திரையின் பயன்பாடு, இடமகல் கருப்பை அகணி இடரைக் குறைப்பதாக தற்காலிகச் சான்று கூறுகிறது.. உடற்பயிற்சியும் பெருங்குடியைத் தவிர்த்தலும் இவ்விடரைத் தவிர்க்க உதவுகின்றன.  

2015 வரையிலான ஒரு மதிப்பீடு இதனால் 10.8மில்லியன் பேர் தாக்கமுறுவதாக கூறுகிறது. நோயணுகுநிலை வாய்ந்த மகளிரில் 2 முதல்11 % பேர்முப்பது, நாற்பது அகவையினருக்கு இது மிகப் பொதுவாக அமைகிறது; என்றாலும், எட்டு அகவையிலேயே இந்நிலை தொடங்க வாய்ப்புள்ளது.  

## நோய்குறிகளும் அறிகுறிகளும்

வலியும் கருத்தரிக்கவியலாமையும் இரண்டு வழக்கமான அறிகுறிகளாக இருந்தாலும், 20 முதல் 25% மகளிர் அறிகுறியறறவராகவே அமைகின்றனர்.  

### இடுப்பு வலி
தொடர்ந்து மீண்டும் மீண்டும் ஏற்படும் இடுப்பு வலி இடமகல் கருப்பை அகப்படலத்தின் ஒரு முதன்மையான அறிகுறியாகும். வலியானது மிதமானது முதல் கடுமையானது வரையில் இருக்கலாம். இடுப்பின் இரு புறங்களிலும் அடுத்து அடி முதுகு, உடல் கீழ்ப்பகுதி வரையிலும், சில நேரம் கால்கள் வரையிலும் வலி இருக்கலாம். ஒரு பெண் உணரும் வலியின் அளவு எவ்வளவு உள்ளது என்பது இடமகல் கருப்பை அகப்படலத்தின் அளவும் நிலையும் (1 முதல் 4 வரை) சார்ந்து இருக்க வேண்டிய கட்டாயம் ஏதும் இல்லை. சில பெண்களுக்கு, பரவலாக தழும்புகளை ஏற்படுத்தக்கூடிய இடமகல் கருப்பை அகப்படலம் இருப்பினும் அவர்கள் சிறிதளவு வலியையே உணரவும் செய்யலாம். மற்றொரு புறம், இடமகல் கருப்பை அகப்படலம் சிறிய அளவிலான பகுதிகளில் மட்டுமே இருந்தாலும் கூட அவர்களுக்குக் கடுமையான வலி இருக்கலாம். இருப்பினும், நோயின் கடுமையைப் பொறுத்து வலி கடுமையடைவதில்லை. இடமகல் கருப்பை அகப்படலம் தொடர்பான வலியின் அறிகுறிகளில் பின்வருவனவும் அடங்கும். மிகக் கடுமையான வலி மாத விடாயின்போது ஏற்படுகிறது. இந்த வலி மாத விடாய்க்கு ஒருவாரம் முன்பு தொடங்கி, அதற்கு பின்பு ஒருவாரம் நீடிக்கலாம்; இது தொடர்ந்து நிலைப்பதும் உண்டு. வலி உடல் தளர்வு உண்டாக்கி, உணர்வு இறுக்கத்தையும் உருவாக்கலாம். இடமகல் கருப்பை அகணியின் அறிகுறிகளாக வரும் வலைகளில் பின்வருவனவும் அடங்கும்:  

- மாத விடாய் வலி(64%) வலிமிக்க, மாத விடாய் நேரங்களில் செயலிழக்கச் செய்யும் தசைப்பிடிப்பு காணப்படலாம். நேரம் கூடுகையில் வலி முன்னேறி கடுமையுறலாம், இடுப்புடன் சேர்ந்து அடி முதுகும் வலிக்கலாம்
- நாள்பட்ட இடுப்பு வலி – வழக்கமாக அடிமுதுகு வலி அல்லது வயிற்று வலியுடன் சேர்ந்து காணப்படும்
- பாலுறவின் போது வலி
- மலங்கழிக்கும் போது வலி
- சிறுநீர்க்கடுப்பு: விரைந்தும் அடிக்கடியும் சிறுநீர் கழிப்பு நெருக்கடி; சில நேரங்களில் மலம் கழிக்கும் போது வலி ஏற்படுதல்.
- மாதவிக்கிடை வலி: அண்ட உருவாக்க வலி
- உடலசைவு சார்ந்த வலி: இந்த வலி உடற்பயிற்சியின்போதும் நிற்கும்போதும் நடக்கும்போதும் ஏற்படுகிறது. தனியிட வலியும் வலிச் செறிவும் அறுவைக்கான நோயறிதலோடு ஒத்துப்போவதில்லை; வலியிடமும் நோய்பரவிய இடமும் கூட ஒத்துபோவதில்லை.

மேலும் இடமகல் கருப்பை அகணிச் சிதைவு தாமே தம் நரம்பு வழங்கலை உருவாக்கி, பிளவுகளுக்கும் மைய நரம்பு மண்டலத்துக்கும் இடையே நேரடி இருவழி ஊடாட்டத்தை உருவாக்குகின்றன. இது பல தனித்தனி வலி வேருபாடுகளை உருவாக்கி, சிலவேளைகளில் தனியொரு நோயாகவும் உருமாற்ற பெற்றுவிடுகிறது.  

### கருவுறாமை
கருத்தரிக்க இயலாத மகளிரில் மூன்றில் ஒருவருக்கு இடமகல் கருப்பை அகணி அமைகிறது.இடமகல் கருப்பை அகணி காயங்கள் சில காரணிகளை வெளியிடுகின்றன, இவை பாலினக் கலங்களுக்கும் கருக்களுக்கும் தீங்கு விளைவிக்கும் தன்மை கொண்டவையாக இருக்கலாம் அல்லது மாறாக, பிற காரணங்களால் கருவுறாமல் இருக்கும் பெண்களில் பின்னாளில் இடமகல் கருப்பை அகப்படலம் உருவாலாம், மேலும் இது இரண்டாம்நிலை நிகழ்வாகவே உள்ளது எனப் பரிந்துரைக்கப்பட்டுள்ளது. இந்தக் காரணத்தினாலேயே இது போன்ற நிகழ்வுகளில் **இடமகல் கருப்பை அகணி தொடர்புள்ள கருவுறாமையைப்** புரிந்து வேண்டியது கட்டாயமாகிறது.  

### மற்றவகை அறிகுறிகள்
பிற அறிகுறிகளாக வயிற்றுப்போக்கு அல்லது மலச்சிக்கல், நாட்பட்ட தளர்வு குமட்டல், வாந்தி, ஒற்றைத் தலைவலி, எளிய காய்ச்சல், குருதிப்போக்கு மிகுந்த (44%) அல்லது ஒழுகற்ற மாத விடாய்கள் (60%) இரத்தச் சர்க்க்கரைக்குறை ஆகியன அமையலாம். ஆடுஜுகின் சாரா நிணநீர்ப் புற்று, மூளைப் புற்று பொன்றவற்றுடன் தொடர்புல்ளது. இடமகல் கருப்பை அகணிக்கும் கருப்பை அகணிப் புற்றுக்கும் தொடர்பேதும் இல்லை.  

மிக அருகலாகவே, உடலின் வேறு உறுப்புகளிலும் இடமகல் கருப்பை அகணி இதையொத்த இழையங்களை உருவாக்கலாம். நுரையீரலையும் நுறையீரலுறையையும் இத்தகைய இழையங்கள் தொற்றினால் நெஞ்சக கருப்பை அகணி ஏற்படும். இவ்வகை வெளிப்பாடுகளில் இறுமற்குருதி, நுறையீரல் குலைவு, நுறையிரலுறைக் குருதிக் கசிவு ஆக்கியன உள்ளடங்கும். இது பெருங்குடல் தொற்றிடலாம்; அப்போது உடனடி அறுவை மேற்கொள்ள வேண்டிய அளவுக்கு இது பெருங்குடலில் ஓரளவு தடுப்பை உருவாக்கலாம்.  

மன இறுக்கத்தால் இடமகல் கருப்பை அகணி உருவாகலாம்; இடமகல் கருப்பை அகணியால் மன இறுக்கமும் உருவாகலாம்.  

பிற அறிகுறிகளில் பின்வருவனவும் உள்ளடங்குகின்றன:  
- கால்கள் மற்றும் தொடைகளில் அதிக வலி
- முதுகு வலி
- அடிக்கடி ஏற்படும் அண்டக நீர்க்கட்டிகளால் அதிக வலி
- ஒரு அண்டகத்தை இடுப்புச் சுவர்ப் பகுதியின் பக்கவாட்டில் ஒட்டிப் பிணைக்கும் ஒட்டுதல்களால் ஏற்படும் வலி அல்லது அண்டகங்கள் குடல், கருப்பை சிறுநீர்ப்பை ஆகிய பகுதிகளிடையே விரிவடைவதால் வலி ஏற்படுதல்
- மாதவிடாயுடன் அல்லது மாதவிடாயின்றி அதிக வலி ஏற்படுதல்
- மாதவிடாய்க்கு முன்பு கறையேற்படுதல்

மேலும், இடமகல் கருப்பை அகப்படலம் இருப்பதாக அறுதியிடப்பட்ட பெண்களுக்குத் தூண்டும் தன்மைகொண்ட குடல் நோய்த்தொகையைப் போன்றிருக்கும் வயிற்றுகுடல் நோய் தொடர்பான அறிகுறிகள் காணப்படலாம்.  

இடமகல் கருப்பை அகப்படல நீர்க்கட்டிகள் தோன்றிய நோயாளிகளுக்கு மருத்துவ நெருக்கடியாக கடும் வயிற்றழற்சி காணப்படலாம்.இந்தப் பகுதிகளில் அவ்வப்போது வலியும் ஏற்படலாம். இந்த நீர்க்கட்டிகள் சிறுநீர்ப்பையிலும் தோன்றலாம் (இருப்பினும் இது அரிதான நிகழ்வாகும்), மேலும் இதனால் சிறுநீர் கழிக்கும் போது வலியும் சில நேரங்களில் இரத்தம் வெளியேறுதலும் கூட ஏற்படலாம். இடமகல் கருப்பை அகப்படலம் குடலுக்கும் பரவலாம். இதனால் மலங்கழித்தலின் போது வலி அல்லது வயிற்றுப்போக்கு ஏற்படலாம்.  

### சிக்கல்கள்

#### உடல்நலம்
இடமகல் கருப்பை அகணியின் சிக்கல்களாக உட்புறக் கறையாக்கம்(காயத் தழும்பு), ஒட்டுதல்கள், இடுப்பு நீர்கட்டிகள், அண்டகச் சாக்லேட் நீர்கட்டிகள் உடைந்த நீர்க்கட்டிகள், இடுப்பு ஒட்டுதல்களால் ஏற்படும் சிறுநீர்ப்பை, சிறுநீர்க்குழல் அடைப்புகள் ஆகியன அமைகின்றன. இடமகல் கருப்பை அகணி சார்ந்த கருத்தரிக்கவியலாமை உட்கறையாக்கத்தாலும் இடமகல் கருப்பை அகணி உருவாக்கும் உடற்கூறுத் திரிபுகளாலும் ஏற்படலாம்.  

நெஞ்சக இடமகல் கருப்பை அகணி, அடிக்கடி மாத விடாய் காலத்தில் வரும் நெஞ்சக இடமகல் கருப்பை அகணி நோய்த்தொகையையும் மாத விடாய் நுரையீரலுறை வளிநோயையும் 73% மகளிரிலும் மாத விடாய் நுறையீரல் குருதிக் கசிவை 14%, மகளிரிலும் மாத விடாய்[hemoptysis]] நோயை 7% மகளிரிலும் நுரையீரல் கரணையையும் 6% மகளிரிலும் உருவாக்குகிறது.  

இந்நோய் இல்லாத மகளிரோடு ஒப்பிடும்போது, இடமகல் கருப்பை அகணியால் 1% அளவு அல்லது அதற்கும் குறைவாக அண்டக, முலை, கேடயச் சுரப்பிப் புற்றுகள் மகளிரில் கூடுகிறது.இதனால், 100,000 இல் 0.1 and 0.0 பேருக்கு இறப்பு நேர்கிறது.  

#### மனநலம்
"இடமகல் கருப்பை அகணி மன இறுக்கத்தையும் மனத்தடுமாற்ற ஒழுங்கின்மைகளையும் உருவாக்கும் உயரிடரைக் கொண்டுள்ளது". ஆய்வுகள் இடமகல் கருப்பை அகணி நோயாளிகளில் ஏற்படும் இடுப்புவலியால் ஓரளவு அமைவதாக முன்மொழிகிறது.  

## இடர்க்காரணிகள்
### மரபியல்
இடமகல் கருப்பை அகணி மரபுவழியாகக் கையளிக்கப்படும் நோய்நிலைமையாகும்; இது மரபியல் காரணிகளாலும் சுற்றுச்சூழல் காரணிகளாலும் கட்டுபடுத்தப்படுகிறது. இந்நோய் உள்ளவர்களின் முதல் தலைமுறை உறவுள்ள சுற்றத்தினருக்குத் தோராய்மாக ஆறுமடங்கு வரை கூடுதலாக ஏற்படுகிறது.  

புற்றுநோய் உருவாக்குவதையொத்த இயங்கமைப்பில் உள்ள இலக்கு மரபன்களின் தொடர் பன்முக தாக்குதல்களின் விளைவாலேயே இடமகல் கருப்பை அகணி உருவாகிறதென பரிந்துரைக்கப்பட்டுள்ளது.  

| குறுமவகம் | மரபன் / உயிர்க்கலப்பட்டை | மரபன் விளைபொருள் | செயல் |  |
| --- | --- | --- | --- | --- |
| 1 | WNT4/1p36.12 | சிறகிலாவகை MMTV ஒருங்கிணைப்புக்களக் குடும்ப உறுப்பினர் 4 | பெண் இனப்பெருக்க உறுப்புகள் உருவாக்கும் உயிர்மைநிலை |  |
| 2 | GREB1/2p25.1 | முலைப்புற்று 1 இல் வளர்ச்சி ஒழுங்குபடுத்தும் பெண்மைச் சுரப்பு/ நாரிழைப்புற்று 1 | பெண்மைச்சுரப்பு ஒழுங்குபடுத்தும் தடவழியில் முதல் துலங்கல் ஆற்றும் மரபன்/ உயிர்க்கல ஒட்டல், நகர்வுச் செயல்முறைகள்(நிகழ்வுகள்) |  |
| 2 | ETAA1/2p14 | (ETAA1 Activator Of ATR Kinase) ஒரு புரதக் குறிமுறையேற்ற மரபன். | ETAA1 தரும் நோய்கள்: வளர்பருவ நிணநீர்ப்புற்று, காலாட்ட நோய்த்தொகை |  |
| 2 | IL1A/2q13 | IL1A மரபன் குறிமுறையேற்ற இன்ட்டெர்லியூக்கின் 1 ஆல்பா (IL-1α) . | இன்ட்டெர்லியூக்கின் 1 ஆல்பா (IL-1α), IL1A மரபனால் குறிமுறையேற்றம் அடைகிறது. |  |
| 4 | KDR/4q12 | KDR மாந்த மரபன் குறிமுறையேற்றக் கினேசு நுழைகள ஏற்பி; இது குழல் அகணி வளர்ச்சிக் காரணி ஏற்பி 2 (VEGFR-2) எனவும் வழங்கப்படுகிறது. | KDR மாந்த மரபன் குறிமுறையேற்றக் கினேசு நுழைகள ஏற்பி; இது குழல் அகணி வளர்ச்சிக் காரணி ஏற்பி 2 (VEGFR-2) எனவும் வழங்கப்படுகிறது. |  |
| 6 | ID4/6p22.3 | DNA பிணைப்பு 4 ஐத் தடுப்பி | அண்டகப்புற்று மரபன் உயிரியல் செயல்பாடு அறியப்படவில்லை |  |
| 7 | 7p15.2 | படியெடுப்புக் காரணிகள் | கருப்பை வளர்ச்சியின் படியெடுப்புக் கட்டுபாட்டின் மீது தாக்கம் |  |
| 9 | CDKN2BAS/9p21.3 | சைக்ளின்சார் கினேசு தடுப்பி 2B புலன்முறி RNA | புற்று அடக்கும் மரபன்களின் கட்டுபாடு |  |
| 12 | VEZT/12q22 | Vezatin, ஒட்டல் சந்தி பெயர்படலப் புரதம் | புற்று அடக்கும் மரபன் | } |
மரபன் வெளிப்பாடும் மீமரபியலும் பல திரிபுகளை உருவாக்கியதைப் பற்றிய பல கண்டுபிடிப்புகள் உள்ளன; ஆனால் இவை சுற்றுச்சூழல் காரணிகள் திரிந்த வளர்சிதைமாற்றம் ஆகிய இரண்டன் துணைவிளைவுகளே. மரபன் வெளிப்பாட்டுக்கான காட்டாக, miRNA க்கள் அமைகின்றன. or early menarche  
- மாதவிடாய் வெளியேற்றம் தடுக்கப்படுதல். எடுத்துகாட்டாக மூல்லெரியப் பிறழ்வுகளைக் குறிப்பிடலாம் இடமகல் கருப்பை அகணிக்கும் டையாக்சின் ஆட்பாட்டுக்கும் உள்ள தொடர்புக்கான வாய்ப்பு பற்றிய 2004 ஆம் அண்டைய மீளாய்வு, இதற்கான தரவுகள் "மிக அருகியே உள்ளதாகவும் அதுவும் முரண்பட்டதாகவே உள்ளதாகவும் முடிவெடுத்துள்ளது". மேலும் 2009 இல் நடத்திய மீளாய்வு இடமகல் கருப்பை அகணி உருவாக்கத்துக்கும் டையாக்சின் ஆட்பாட்டுக்கும் உள்ள தொடர்புக்கான வாய்ப்பு "போதுமானதாக இல்லை" எனவும் கண்டுபிடித்தது. ஓர் 2008 இல் நடத்திய ஆய்வு முடிவு கூடுதல் ஆய்வுப்பணி தேவை எனக்கூறுகிறது; அதோடு, " இடமகல் கருப்பை அகணி நோயாக்கத்துக்கும் டையாக்சின் ஆட்பாட்டுக்கும் உள்ள தொடர்புக்கான தொடக்கநிலைப் பணி மட்டுமே நடந்துள்ளது எனவும் காரண-விளைவு பற்றித் தெளிவாக வரையறுக்கவும் வாய்ப்புள்ள நச்சாக்க இயங்கமைப்பைப் பற்றிப் புரிந்துகொள்ளவும் மேலும் கூடுதலான பணி மேற்கொள்ளவேண்டியுள்ளது" எனவும் கூறுகிறது.

### நோய் இடர் வாய்ப்புள்ள இடங்கள்
பெரும்பாலும் அடிக்கடி இடமகல் கருப்பை அகணி ஏற்பட வாய்ப்புள்ள இடங்களாக பின்வருவன அமைகின்றன:  
- அண்டகங்கள்
- பலோப்பியக் குழல்கள்
- கருப்பையை இருப்பில் இறுத்தும் இழையங்கள் (கருப்பை இணைப்பிழைகள்)
- கருப்பையின் புறப்பரப்புகுடல் இடமகல் கருப்பை அகப்படலம் தோராயமாக இடமகல் கருப்பை அகப்படலம் கொண்டுள்ளவர்களில் 5% முதல் 10% பெண்களைத் தாக்குகிறது, மேலும் மலங்கழித்தலின் போது குடல் அசைவோடு கடுமையான வலியை உண்டாக்கலாம்.

ஆழ்நிலை ஊடுறுவும் இடமகல் கருப்பை அகணி என்பது வயிற்றறைப் பிரிபடல இழையத்தில் 5 மிமீ ஆழத்துக்கு ஊடுறுவும் இடமகல் கருப்பை அகணி நாளங்களும் இணைப்பிழையங்களும் அமைதல் என வரையறுக்கப்படுகிறது. ஆழ்நிலை ஊடுறுவும் இடமகல் கருப்பை அகணி நோய்ப்பரவல் 1% முதல் 2% நோய் அமையும். ஆழ்நிலை ஊடுறுவும் இடமகல் கருப்பை அகணி வயிற்றறையில் 20 செமீ ஆழத்தில் அல்லது சிறுநீர்ப்பை மடிப்பில் தனி முடிச்சாக அமைகிறது. ஆழ்நிலை இடமகல் கருப்பை அகணி அடிக்கடி கடுமையான வலியை ஏற்படுத்தும்.  

#### இடுப்புக்கு அப்பாலான இடமகல் கருப்பை அகணி
மிக அருகிய நிலையில் , இடுப்புக்கு அப்பாலான உடற்பகுதிகளில் இடமகல் கருப்பை அகணி நுரையீரல், மூளை, தோலில் ஏற்படுகிறது.  

இடமகல் கருப்பை அகணி, தோல் சார்ந்த இடமகல் கருப்பை அகணியாக்கத்தின் போது தோலிலும் காயத்தழும்புகளை ஏற்படுத்தலாம். இது தோல்சார் இடமகல் கருப்பை அகணி எனாப்படுகிறது. நுரையீரல் இடமகல் கருப்பை அகணி, மாதவிடாயின் போது அடிக்கடி தொடர்ந்து ஏற்படும் வலது நெஞ்சக வளிம நோய்த்தொகையுடன் தொடர்புள்ளதாக அமையலாம். இந்நோய்த்தொகை 73% மகளிரிலும் மாதவிடாய் நெஞ்சக வளிம நோய் 14% மகளிரிலும் நுரையீரல் முடிச்சுகள் 6% மகளிரிலும் அமைகிறது. நோயறியும் முன் மூவரில் ஒருவர் ஆறு அதற்கும் மேலாக தம் மருத்துவரைச் சந்திக்க நேரிடுகிறது.  
வயிற்றகநோக்கி, காயத் திசுவியல் ஆய்வுடன் கூடிய பிற வகை அறுவை முறைகளே இடமகல் கருப்பை அகணியைக் கண்டறிவதற்கான ஒரே வழியாகும். அறுதியிடல் நோயின் சிறப்பியல்புத் தோற்றங்களை அடிப்படையாகக் கொண்டுள்ளது, மேலும் இதனுடன் திசுவியல் ஆய்வையும் பயன்படுத்துவது தேவையாகும். அறுதியிடலுக்கான அறுவை முறையால் அதே நேரத்தில் இடமகல் கருப்பை அகணிக்கான மருத்துவத்தையும் வழங்க முடியும்.  

மருத்துவர்கள் பெரும்பாலும் இடுப்புப் பகுதி ஆய்வின் மூலமே இடமகல் கருப்பை அகணி வளர்ச்சி இருப்பதை உணர முடியும் எனினும், அறிகுறிகள் தவறான முடிவுகளைக் காண்பிக்கலாம், ஆகவே ஒரு வயிற்றகநோக்கி ஆய்வைச் செய்யாமல் அறுதியிடலை உறுதிசெய்ய முடியாது. பெரும்பாலும், அண்டகப் புற்றுநோயின் அறிகுறிகளும் இடமகல் கருப்பை அகணியின் அறிகுறிகளைப் போலவே இருப்பதுண்டு. வயிற்றகநோக்கியினால் உறுதி செய்யப்படாததால் அறுதியிடல் தவறான முடிவுகளைத் தெரிவிக்குமானால், வெற்றிகரமான மருத்துவத்துக்கு முக்கியத் தேவையான முந்தைய அண்டகப் புற்றுநோயின் அறுதியிடலும் தவறவிடப்படலாம்.  

### வயிற்றகநோக்கியல்

வயிற்றகநோக்கியியல் அறுவைமுறையில் அடிவயிற்றுக் குழியை நோக்க ஒரு ஒளிப்படக் கருவியைப் பயன்படுத்துகிறது; இம்முறையே இடுப்பு/அடிவயிற்று அகணியாக்கத்தின் அளவையும் கடுமையையும் துல்லியமாக அறிவதற்கான ஒரேவழியாகும். Laparoscopy is not an applicable test for extrapelvic sites such as umbilicus, hernia sacs, abdominal wall, lung, or kidneys.  

நோய்ச்சிதைவுகள் புறநிலையாக காணப்பட்டால் ஒழிய, அதை வயிற்றகநோக்கிப் பதிவுகள் காட்சிப்படுத்த முடியாது (காட்டாக, அல்குல் அகணிச் சிதைவாக்க முடிச்சு அல்லது இடுப்புக்கு அப்பாலைய நோயாக்கம் போன்றவை). தொடக்கநிலை இடமகல் கருப்பை அணியாக்கம் இடுப்பக உறுப்புகளின் மேற்பரப்பிலும் வயிற்றகப் பகுதிகளுக்கிடையிலும் உருவாகிறது. நலவாழ்வுப் பணியாளர்கள் நைவுகள், முடிச்சுகள், விழுதுகள் எனப் பல பெயர்களால் இடமகல் கருப்பை அகணியாக்கத்தை அழைக்கின்றனர். அண்டகங்களில் பேரளவுச் சிதைவுகள் நைவுக் கரணைகளாகவோ "சாக்லேட்டுக் கட்டிகளாகவோ" அமைகின்றன; ஏனெனில் இவற்றில் உறைந்த பழங்குருதி கெட்டியான பழுப்பு நிறநீர்மமாக உள்ளது.  
### புறஒலி அலகீடு
அறுவைக்கு முன்பு, இடமகல் கருப்பை அகணியாக்கத்தையும் அகணிக்கட்டியையும் இடஞ்சுட்ட, அல்குல் புறஒலி அலகீடு மேற்கொள்ளலாம். இது இடமகல் கருப்பை அகணி பற்றிய ஐயம் மருத்துவமனைப் பட்டறிவால் தெளிவான நிலையில், நோயின் பரவலை இனங்காண உதவும். புறஒலி அலகீட்டால் ஆழ்நிலை இடமகல் கருப்பை அகணியாக்கத்தைக் கண்டுபிடிப்பதால்பல தடவை வயிற்றக நோக்கலைக் குறைக்கவும் நோயைத் திறம்படக் கையாளவும் வாழ்க்கைத் தரத்தை உயர்த்தவும் முடிகிறது. Phased coil arrays are also recommended.இந்தச் செயல்முறைநோர்நைவுகளையும் ஒட்டுதல்களையுக் மதிப்பிடும் ஒரு சிக்கலான புள்ளிமுறை அமைப்பேயாகும்; ஆனால், கட்டங்கள் உடலியலான நோயை மட்டுமே மதிப்பிடுகிறதே ஒழிய, வலியின் அல்லது கருவுறாமையின் மட்டத்தை மதிப்பிடுவதில்லை. இடமகல் கருப்பை அகணியின் முதல்கட்ட நோயாளி குறைவான நோயும் கடுமையான வலியையும் பெற்றிருக்கலாம். அதேவேளையில், இடமகல் கருப்பை அகணியின் நான்காம் கட்ட நோயாளி கடுமையான நோயும் வலியே இல்லாமலும் இருக்கலாம். . கோட்பாட்டியலாக வெவ்வேறு கட்டங்கள் இந்தக் கண்டுபிடிப்புகளைக் காட்டுகின்றன:  

கட்டம் I (குறைந்த நிலை)  
: கண்டுபிடிப்புகளாக, மேலீடான நைவுகளும் சில படலமொத்த ஒட்டுதல்களும்.  
கட்டம் II (மெலிவான நில்லை)  
: கூடுதலாக சில மலக்குடல்- கருப்பையகத்தில் ஆழமான காயங்கள்(நைவுகள்) இருக்கும்.  
Stage III (மிதமான நிலை)  
: மேலுள்ளனவும், கூடுதலாக, அண்டகத்தில் கருப்பைக் கரணையோடு கூடுதலான ஒட்டுதல்களும் இருக்கும்.  
கட்டம் IV (கடும்நிலை)  
: மேலுள்ளவற்றோடு, கருப்பைக்கு அப்பால் கூடுதலாக பெரிய கரணைகலும் விரிநிலை ஒட்டுதல்களும். கருப்பைக்கு அப்பால் விழுதுகளும் ஒட்டுதல்களும். பெரிய அண்டகக் கட்டிகள் வழக்கமாக இருக்கும்.  

### உயிரியல் குறிப்பான்கள்
இந்த ஆய்வுப் புலம் இடமகல் கருப்பை அகணி சார்ந்த உயிரியல் குறிப்பான்களின் தேடலில் ஈடுபடுகிறது. இருபது ஆண்டுகளாக பயனில் உள்ள ஓர் உயிரியல் குறிப்பான் ஊனீர் எதிர்பொருள்-125(CA-1250 ஆகும். ஆனால், இடமகல் கருப்பை அகணியை இல்லையென உறுதிபடுத்துவதில் இதன் செயல்திறம் மிகக் குறைவாகவே அமைகிறது. ஆனாலும் இது இடமகல் கருப்பை அகப்படலம் இருப்பதற்கான தனித்தவொரு குறிப்பானல்ல.  

இடமகல் கருப்பை அகப்படலத்துடன் தொடர்புடைய சாத்தியக்கூறுள்ள மரபியல் குறிப்பான்கள் பற்றிய ஆராய்ச்சியும் செய்யப்பட்டுவருகிறது, இதனால் உமிழ்நீர் அடிப்படையிலான அறுதியிடலை அறுவைவழி அறுதியிடலுக்கு பதிலாகப் பயன்படுத்த முடியும். இருப்பினும், இந்த ஆராய்ச்சி மிகவும் தொடக்க நிலையிலேயே உள்ளது. எனவே, பெரும்பாலும் நோய் அறுதியிடலில் அறுவைமுறையும் தொடர்ந்து வழக்கில் இருந்துவருகிறது.  

வேறோர் 2011 மீளாய்வு, இழைய ஆய்வில் பல உயிரியல் குறிப்பான்கள் இனங்காணப்பட்டதாக, குறிப்பாக சிறு புலன்சார் நரம்பு நாரிழைகளும் பீட்டா-3 ஒருங்கிணை(இன்ட்டெகுரின்) உள்ளலகின் குறைவுறுகோவைகளும் கண்டுபிடித்துள்ளதாக கூறுகிறது. இடமகல் கருப்பை அகணிக்கான எதிர்கால கருவிகளாக பல சிறப்பும் உணர்திறனும் மிக்க உயிரியல் குறிப்பான்கள் அமையும் என எடுகோள்கள் முன்வைக்கப்படுகின்றன; இவற்றில் சில பொருட்செறிவுகளும் மரபியல் சூழ்நிலைகளும் அமையும் எனவும் முன்வக்கப்படுகிறது.  

நோயறிதலிலும் மருத்துவமுறை சார்ந்த முடிவெடுப்புகளிலும் நுண் ஆர். என். ஏ. க்களைப் பயன்படுத்த வாய்ப்புள்ளதாக மரபியல் ஆய்வுகள் தெரிவிக்கின்றன. என்றாலும் இவை தொடக்க நிலையிலேயே உள்ளன.  
### இழைய நோயியல்
இழைய நோயியல் முறை நோயறிதலுக்குக் கீழ்வரும் மூன்று வரன்முறைகள் அமையவேண்டும்:  
- இடமகல் கருப்பை அகணியாக்க வகைத் தழும்புகள்
- சுரப்புகளுடன் கூடிய இடமகல் கருப்பை அகணியாக்க மேற்புற இழையம்
- நாட்பட்ட கிழிவுச் சான்று, முதன்மையாக உறைகுருதிப் படிவுகள்

தழும்பு இழைய மேற்பரப்பில் CD10 எனும் இயர்காப்பூக்கி அமைவதால் இய்ற்காப்பு வேதியியல் இடமகல் கருப்பை அகணியை அறிதலில் பய்னுள்ளதாக விளங்குகிறது; எனவே, நோயியலாளர் நேரடியாக தழும்புப் பரௌப்புக்குச் சென்று, தழும்புக்கலங்களை உறுதிப்படுத்தமுடிகிறது; மேலும் வழக்கமான H&E கறையாக்கவழி கண்டறிய முடியாத சுரப்பி இழையங்களயும் இனங்காணமுடிகிறது.  

### வலி அளவீடு
இடமகல் கருப்பை அகணி சார்ந்த வலியை அளவிட, மிக வழக்கமான முறையாக காட்சிப்பட அளவுகோல் (VAS) அமைகிறது; காட்சிப்பட அளவுகோலும்(VAS) எண்ம மதிப்பீட்டு அளவுகோலும்(NRS) ஆகிய இரண்டுமே இடமகல் கருப்பை அகணி சார்ந்த வலியை அளவிட பயன்படும் சிறந்த முறைகளாகும். ஆராய்சிக்காகவும் மருத்துவமனையில் விரிவாக வலியை அளவிடவும் இடமகல் கருப்பை அகணி சார்ந்த நோய்களாகிய நோவுறு மாதவிடாய், ஆழ்நிலை நோவுறு புணர்ச்சி அல்லது கலவி, மாதவிடாய் சாராத நாட்பட்ட இடுப்பு வலி போன்ற ஒவ்வொரு நோயின் வகைமையையும் சார்ந்து காட்சிப்பட அளவுகோல் (VAS) அல்லது எண்ம மதிப்பீட்டு அளவுகோல்(NRS) முறையைப் பயன்படுத்தலாம். மேலும் இதற்கு உலக மருத்துவமனை பதிவுமுறையையும் (CGI) வாழ்க்கைத்தர அள்வுகோலையும் கூட, உடன்சேர்த்து, பயன்படுத்தலாம்.  

### நோய் கலந்துரையாடல்
இடமகல் கருப்பை அகப்படலம் உள்ள நோயாளிகளுக்கான முறையான கலந்துரையாடலில் நோய்க்குறைபாட்டின் பல கூறுபாடுகளை கவனத்தில் கொள்ள வேண்டும். மருத்துவம் பற்றிய எதிர்கால முடிவுகளை எடுப்பதற்கான அடிப்படையாக அமையத் தேவையான போதிய தகவல்களைப் பெறுவதில் நோயின் தொடக்கச் செயல்பாட்டு நிலையே முதன்மை வாய்ந்த கூறுபாடாகும். நோயாளியின் அறிகுறிகள், குழந்தை பெறுவதற்கான அவரது விருப்பம் ஆகியவை பொறுத்தே எது சரியான மருத்துவம் என்பது முடிவாகும். அனைத்து நோயாளிகளுக்கும் அனைத்து மருத்துவ முறைகளும் பலனளிக்கும் என்று கூற முடியாது. சில நோயாளிகளுக்கு அறுவைக்குப் பிறகு அல்லது போலி மாதவிடாய் நிறுத்தத்திற்குப் பிறகு மீண்டும் நோய் தோன்றும் நிகழ்வுகள் ஏற்படுகின்றன. பெரும்பாலான சூழ்நிலைகளில், இந்த மருத்துவங்கள் நோயாளிகளுக்கு இடுப்பு வலியிலிருந்து குறிப்பிடத்தக்க அளவு பலன்களை வழங்குகின்றன, மேலும் கருவுறுதலுக்கும் உதவியாக உள்ளன. நோயாளிகள் தங்கள் மருத்துவர்களுடன் தொடர்ந்து தொடர்பில் இருப்பதுடன், மருத்துவ நேரம் முழுவதும் திறந்த மனப்பான்மையுடனான கலந்துரையாடலில் ஈடுபடுவதும் கட்டாயமாகும். இது முழுமையாக நோயாற்றமுடிந்த முறைகளற்ற ஒரு நோயாகும். ஆனால் சரியான தகவல்தொடர்பு இருக்கும்போது இடமகல் கருப்பை அகணி உள்ள ஒருவர் இயல்பான செயல்பாடுடன் கூடிய வாழ்க்கையை நடத்தலாம்.  

## நோய்சார் உடலியக்கவியல்

இடமகல் கருப்பை அகணி நோயாக்கத்துக்கான சரியான காரணம் அறியப்படாவிட்டாலும், நோயாக்கத்தை விளக்கவும் புரியவும் பல கோட்பாடுகள் உள்ளன. இவை ஒன்றில் இருந்து ஒன்று முற்றிலும் விலகியனவல்ல. இடமகல் கருப்பை அகணியின் நோய்சார் உடலியக்கம் பன்முகப்பட்டதாகவும் பல காரணிகளுக்கு இடையிலான ஊடாட்டத்தாலும் விளைவதாகவும் அமைகிறது.  

#### பின்னேகு மாதவிடாய்ப் பாய்வுக் கோட்பாடு
பின்னேகு மாதவிடாய்க் கோட்பாடு ( *ஒட்டிழையக் கோட்பாடு* அல்லது *இழையமாற்றக் கோட்பாடு*) இடம்கல் கருப்பை அகணியாக்கத்துக்குப் பரவலாக ஏற்கப்பட்டக் கோட்பாடாகும்.மகளிர் மாதவிடாய்ப் பாய்வில் சில கருப்பை சிதிலங்கள் அல்லது சிதைவுகள் பலோப்பியக் கழல்களுக்கும் வயிற்றறை உறை அல்லது பிரிபடலக் குழிக்கும் பின்னோக்கிப் பாய்ந்து, வயிற்றறை உறையின் மேற்பரப்பிலுமடிவயிற்றுக் குழிகளிலும் அகப்படலமாக ஒட்டிக்கொள்கின்றன என முன்மொழிகிறது. இங்கு இச்சிதைவுகள் இழையங்களை ஊடுருவுகிறது அல்லது மேற்படலமாக படிகிறது. கருப்பை அகணியின் உருமாற்றத்தின் எந்தக் கட்டத்தில் இடமகல் கருப்பை அகணியாக்க முகிழ்கலங்களும் வயிற்றகக் கலங்களும் அல்லது இழையங்களும் உருவாகின்றன என்பது இதுவரை தெளிவாக அறியப்படவில்லை.  

இந்தக் கோட்பாட்டை நிறுவும் சான்றுகள் முன்பு நடத்திய நோய்ப்பரவல் சார்ந்த ஆய்வுகளில் இருந்து பெறப்பட்டவையாகும். இதற்கு வயிற்றறை உறைக்குழிகளில் கருப்பை அகணி இழையங்கள் பொருத்தி கருப்பை அகணி நைவுகளாகவும் பின்னேகும் மாதவிடாய்ப் பாய்வாகவும் உருமாறுகின்றனவா என ஆய்வு செய்யப்பட்டது; இந்த ஆய்வு கொறிணி, மாந்தரல்லாத முதனிகளில் நிகழ்த்தப்பட்டபோது, கருவளர் சுழற்சி சுரப்பினால் கருப்பை அகணி இழையம் உதிர்ந்து இடமகல் கருப்பை அகணியாக்கத்தை உருவாக்க வில்லை; மாறாக, மாதவிடாய்ச் சுழற்சியுள்ள இரீசசுவகை குரங்குகளிலும் பாபூன்களிலும் நிகழ்த்தியபோது, நேர்முக விளைவுகள் ஏற்பட்டன.  

இடமகல் கருப்பை அகணியாக்க நேர்வுகள் அனைத்தையும் பின்னேகு மாதவிடாய்க் கோட்பாட்டால் மட்டுமே விளக்க முடியாது; எனவே, இடம்பெயர்ந்து நோய்ப்பரவலையும் பின்னேகு மாதவிடாய்ப் பாய்வு உள்ள சிலரில் ஏன் இடமகல் கருப்பை அகணியாக்கம் நிகழவில்லை என்பதையும் விளக்க, மரபியல், தன்னியற்காப்பியல், முகிழ்கல இடம்பெயர்வு வயிற்றக இழைய வளர்ச்சி போன்ற கூடுதலான காரணிகள் தேவைப்படுகின்றன. மேலும், இடமகல் கருப்பை அகணியாக்கம் பின்னேகு மாதவிடாய்ப் பாய்வு நிகழாத பெயர்பாலின ஆண்களிலும் கருக்குழவிகளிலும்  

மூளையிலும் நுரையீரல்களிலும் ஏன் இடமகல் கருப்பை அகணி நேர்வுகள் ஏற்படுகின்றன என்பதை விளக்க பின்னேகு மாதவிடாய்க் கோட்பாட்டில் மேலும் சில கூடுதல் கோட்பாட்டு விளக்கங்கள் தேவைப்படுகின்றன. இக்கோட்பாடு பல்வேறு பல சிக்கல்களைக் கொண்டுள்ளது.  

ஆய்வாளர்கள் மாதவிடாய்ப் பின்னேகும் பாய்வின் தொடர் சுழற்சி தாக்கத்தை இயற்காப்பு அமைப்பினால் தாக்குபிடிக்க இயலாமைக்கான வய்ப்புள்ளதா என ஆய்வு செய்துவருகின்றனர். இந்தச் சூழலில், இடமகல் கருப்பை அகணி நோய்க்கும் தன்னியற்காப்பு நோய்க்கும் ஒவ்வாமை எதிர்வினைகளுக்கும் நச்சுப் பொருட்களின் தாக்கத்துக்கும் இடையில் உறவுள்ளதா எனும் ஆய்வில் இப்போது ஆர்வம் குவிந்துள்ளது.இடமகல் கருப்பை அகணிக்கும் தன்னியற்காப்பு நோய்க்கும் நச்சுப் பொருட்களுக்கும் இடையில் காரண காரிய உறவுள்ளதா என்பது இன்னமும் தெள்வாகவில்லை. இடமகல் கருப்பை அகணி நோயாளிகளில் பேருண்ணிச் சுரப்பு விளைபொருட்கள் போன்ற இயற்காப்பு அமைப்பு மாற்றங்கள் அமைகின்றன; ஆனால், இவை நோயின் ஒழுங்கின்மைக்குப் பங்கலிக்கிறதா அல்லது நோயின் எதிர்வினைகளா என்பது அறியப்படவில்லை.  

இடமகல் கருப்பை அகணி நைவுகள் இயல்நிலை கருப்பை அகணியில் இருந்து உயிர்வேதியியல், இயக்குநீர்த் துலங்கல்(எதிர்வினை), இயற்காப்பியல், அழற்சித் துலங்கல் ஆகிய உடலியக்கங்களில் வேறுபடுகின்றன.  

#### பிற கோட்பாடுகள்

- முகிழ் உயிர்க்கலங்கள்: இடமகல் கருப்பை அகணி எலும்புநல்லியின் முகிழ் உயிர்க்கலங்களில் இருந்தும் வாய்ப்புள்ள பிற வாயில்களிலலிருந்தும் உருவாகலாம். குறிப்பாக, இந்தக் கோட்பாடு இடுப்பில் இருந்து மிகத் தொலைவில் அமைந்த நுறையீரல்களிலும் மூளையிலும் உருவாகும் இடமகல் கருப்பை அகணியை விளக்குகிறது.மாந்த உடலில் டையாக்சினும் அதையொத்த சேர்மங்களும் உயிரியலாகத் திரள்கின்றன. இதைப் பற்ரிய ஆய்வுகள் மேலும் தேவையாகின்றன; என்றாலும் " அழற்சி போன்ற உடலியக்கங்களை டையாக்சினை ஒத்த சுற்றுசூழல் வேதிமங்கள் உருவாக்கி இயல்புநிலை கருப்பை அகணி, இயற்காப்பு உயிர்க்கலங்கள் சாய்ந்த உடலியக்கவியலை மாற்றும் நிலைமை உருவாகிறது; இதனால் வயிற்றறை உறைக்குழிகளிலும் இயல்புநிலை இயற்காப்பு இழையங்களிலும் நிலையான அகணியாக்க இழையத்தைப் படியவைக்கின்றன".வேறு சுற்றுச்சூழல் காரணிகளால் இடமகல் கருப்பை அகப்படலம் ஏற்படக்கூடும் என்ற ஐயம் வளர்ந்துவருகிறது, குறிப்பாக சில நெகிழி, நுண்ணலை அடுப்புகளில் சில நெகிழிப் பாத்திரங்களைப் பயன்படுத்தி சமைத்தல் ஆகியவற்றைக் குறிப்பிடலாம். நமது உணவில் உள்ள பூச்சிக்கொல்லி மருந்துகளாலும் இயக்குநீர்களாலும் இயக்குநீர் சமநிலையின்மை ஏற்படுவதாக பிற சில்ல சான்றுகள் பரிந்துரைக்கின்றன.

- மூல்லெரியப் பிறழ்வுகள்:இது ஒரு போட்டிக் கோட்பாடாகும், இடமகல் கருப்பை அகப்படல இழையங்களாக மாறக்கூடிய வாய்ப்புள்ள உயிர்க்கலங்கள், கரு வளர்ச்சி, உறுப்பு வளர்ச்சியின்போது பட்டைத் தழும்புகளாக அமைகின்றன என இது கூறுகிறது. கருவளர்காலத்தின் 8-10 வாரங்களில் பெண் இனப்பெருக்கத் (முல்லேரியன்) தடவழி கொஞ்சம் கொஞ்சமாக கீழ் நோக்கி நகர்வதால், இந்தத் தழும்புகள் அவற்றைப் பின் தொடர்கின்றன. தொடக்க நிலை கருப்பையக உயிர்க்கலங்கள் நகரும் கருப்பையிலிருந்து இடம் மாறி நோயாக்க விதைகள் அல்லது முகிழ்கலங்களாக செயல்படுகின்றன. இந்தக் கோட்பாட்டைக் கரு இழையக்கூறு ஆய்வு நிறுவுகிறது.

- வயிற்றறை மூப்புக்கல வளர்ச்சி: வயிற்றறைக் கலங்கள் வயிற்றகணிக் கலங்களுக்கும் வயிற்றறை உறைப் பிரிபடலக் கலங்களுக்கும் மூதாதைக் கலங்க்களாகும். இவை அழற்சிவழிக் கிளரப்பெற்று ஒன்று மற்றொன்றாக உருமாற்றம் பெறவல்லவை.

- நுண்குழலாக்கம்:இடமாறிய வயிற்றறை இழையத்தின் 37% நுண்குழல் புறணி அதன் அகணியின் முன்னோடிக் கலங்களில் இருந்து தோன்றுகிறது. இவை இயல்பாக மரபான குருதிக்குழலாக்கத்தால் உருவாகாமல் குருதியோட்ட இழையங்களால் உருவாகின்றன.

- நரம்பிணர் வளர்ச்சி:இடமகல் கருப்பை அகணியாக்கத்தில் வெளிப்படும் புதிய நரம்பு நாரிழைகளின் உயர்வு இடமாறிய அகணி இழைய உருவாக்கத்தை முழுமையாக விளக்க முடிவதில்லை. மேலும் பின்னதன் வலியுணரும் அளவு முன்னதோடு உறுதியான ஒட்டுறவும் கொண்டிருப்பதில்லை.

- தன்னியற்காப்பு நோய் அல்லது கிரேவ்சு நோய்: இந்தத் தன்னியற்காப்பு நோய் கேடயச் சுரப்புமிகை, கேடயச் சுரப்புக் கரணை, கண் தசை நோய், தோலகணி நோய் ஆகிய வடிவங்களாக வெளிப்படுகிறது. இடமகல் கருப்பை அகணி நோயாளிகளுக்கனிந்தக் கிரேவ்சு நோய் உயர்வீதத்தில் அமைகின்றது. கிரேவ்சு நோய்க்க்ம் இடமகல் கருப்பை அகணிக்கும் இடையிலான வலுவான இணைப்புகளில் ஒன்றாக தன்னியற்காப்பு அமைகிறது.

- உயிரகமேற்றத் தகைவு(ஆக்சிசனேற்றத் தகைவு):வயிற்றறை உறையின் இடையடுக்கு அழிவுதரும் இரும்புப் பாய்வு இடமாறிய இடமகல் க்கருப்பை அகணி இழைய ஒட்டுதலை உருவாக்குகிறது. இடமகல் கருப்பை அகணியுல்ள நோயாளிகளில் இயல்பானவர்களை விட உயிரகமேற்ற தகைவு செயல்பாடும் மீஆக்சைடு நேர்மின்னணுக்களும் பெராக்சைடுகள் போன்ற உயிரக எதிர்வினைப் பொருட்களும் உயரளவில் அமைவதாக அறிவிக்கப்பட்டுள்ளது. பல நேர்வுகளில் மாதவிடாய் நிறுத்தம்( இயற்கையானதோ அறுவை வழியானதோ) நோய்ச் செயலாக்கத்தை மட்டுபடுத்துகின்றன. இனப்பெருக்க ஆண்டுகளில் இடமகல் கருப்பை அகணிதரும் வலியைக் கையாள்வதும் நோய்ச் செய்லாக்க முன்னேற்றத்தைக் கட்டுக்குள் வைப்பதும் தேவைப்படும்போது கருவுறுதிறத்தைப் பேணுவதுமே இலக்காக அமைந்துவிடுகிறது. இளமகளிரில்லிடமகல் கருப்பையகணி இழையங்களை நீக்குவதற்கும் அண்டகங்களின் இயல்புநிலை இழையங்கள் சிதையாமல் பேணவும் அறுவைமுறை மேற்கொள்ளப்படுகிறது.

அறிகுறிகளை வைத்து, புறஒலி அலகீட்டுக் கண்டுபிடிப்புகளும் விரிவான மருத்துவரின் ஆய்வுக்கும் பிறகு வேறு வலிமையான காரணங்கள் இல்லையென உறுதியானதும் வலிக் கையாளுகை(நீக்க/குறைப்பு) மருந்துகளைத் தர தொடங்கிவிடலாம்.  

பொதுவாக, அறுவைவழி உறுதியாக இடமகல் கருப்பை அகணி நோயறிந்ததும், நோய்த்தணிக்கும் நடவடிக்கைக்களை மேற்கொள்ளலாம். அடுத்த தொடர் நடவடிக்கைகள் மருதுவ நடைமுறைச் சூழலைச் சார்ந்தமையும்: கருவுறாமை சிக்கல் இல்லாதவர்களுக்கு அறிகுறிகள் சார்ந்து வலிக் கையாளும் மருந்துகளையும் வாய்ந்தவர்களுக்கு இயற்கை மாதவிடாய்ச் சுழற்சியைக் கட்டுபடுத்தும் மருந்துகளையும்தரலாம்; கருவுறாமைச் சிக்கல் உள்ளவர்களுக்கு, அறுவைக்குப் பிறகு, கருவுறலை மேம்படுத்தும் மருந்துகளைத் தரலாம் அல்லது செயற்கைக் கருத்தரித்தலுக்கான மருத்துவத்தை மேற்கொள்ளலாம்.  

ஓர் முறையான 2020 ஆம் ஆண்டைய கோச்சிரான் மீளாய்வு, அனைத்து வகை இடமகல் கருப்பை அகணியாக்கத்துக்கும், " நோயறிதலுக்கான வயிற்றக நோக்கல் அறுவைமுறையை விட முறையான வயிற்றக நோக்கல் அறுவைமுறை வலியை மேம்படுத்துகிறது என்பதை உறுதிபடுத்த முடியாது".  

### அறுவை மருத்துவம்
வயிற்றகநோக்கி அறுவை செய்யப்பட்டால், பொதுவாக அதை திறந்த முறையில் செய்யாமல் திறவுத்துளைப்பு முறையில் மட்டுமே செய்யவேண்டும். அறுவை மருத்துவத்திலமிடமகல் கருப்பை அகணியையும் மின்நுண்திரட்சியையும் வெட்டியெடுத்தல் அல்லது மட்டுபடுத்தல்,  

வயிற்றநோக்கியியல் அறுவையைப் பயன்படுத்தும்போது, இடமகல் கருப்பை அகணீழையத்தையும் ஒட்டுதல்க்களையும் நீக்க திறவுத்துளைப்பின் உள்ளே சிறு கருவிகள் நுழைக்கப்படுகின்றன. திறவுத்துளைகள் மிகச் சிறியதாக அமைவதால் அறுவை முடிந்த பிறகு மிகச் சிறிய தழும்புகளே அமைகின்றன. இதனால், நோயாளிகள் அறுவைக் காயத்தில் இருந்து வேகமாக மீள்கின்றனர்; ஒட்டுதல் சார்ந்த இடரும் குறைகிறது.  

ஆழ்நிலை இடமகல் கருப்பை அகணியைப் பொறுத்தவரையில், முடிச்சுகளைத் துண்டு துண்டாக வெட்டியெடுத்தல் அல்லது சீவியெடுத்தலே விளைவு மிக்கதாக அமைந்தாலும், இதனால் விளையும் சிக்கல்களில் 4.6% வீதம் பெரும்பான்மையதாய் அமைந்துவிடுகிறது.  

வரலாற்றியலாக, கருவுற விரும்ம்பாதவர்களுக்கு கருப்பையகற்றம் இடமகல் கருப்பை அகணிக்கான தீர்வாக அமைகிறது. கருப்பை சுரப்பிழையக் கட்டியுள்ளவர்களுக்கு கருப்பையகற்றம் நலம்பயப்பதாக உள்ளது. என்றாலும், இதை இடமகல் கருப்பை அகணி இழையத்தை வெட்டியெடுப்பதோடு செய்யவேண்ன்டும். கருப்பையகற்றத்தோடு கருப்பை அகணி இழையத்தை வெட்டியெடுக்காவிட்டால், வலிதொடரும் வாய்ப்புள்ளது.  

பேணுகைநிலை அறுவைக்குப் பிறகான ஆழ்நிலை இடமகல் கருப்பை அகணியின் மீளாக்க வீதம் இரண்டாண்டுகளில் 21.5% ஆகவும் ஐந்தாண்டுகளில் 40-50% ஆகவும் அமைகிறது.  

அறுவைக்குப் பிறகான ஆழ்நிலை இடமகல் கருப்பை அகணியின் மீளாக்க வீதம் 1% அளவினும் குறைவாக அமையும்.  

மேலும் அடுத்ததாக கருப்பையகற்றம் செய்யப்படாவிட்டால் அல்லது மாதவிடாய் நிற்காவிட்டால் நோய் மீளாக்க வீத மதிப்பு 40 % ஆக உயர்கிறது.  

இடுப்பக அறுவைக்குப் பிறகு 55% முதல் 100% பேருக்கு இடுப்பக ஒட்டுதல்கள் ஏற்படுகின்றன;இதனால், கருவுறாமை, நாட்பட்ட அடிவயிற்று, இடுப்பக வலி, மீள அறுவை மேற்கொள்வதில் சிக்கல் ஆகியன விளையும். திரெகானின் தாற்காலிக அண்டகத் தொங்கவிடல்( அறுவைக்குப் பிறகு, ஒருவாரம் வரை அண்டகங்களைத் தொங்கவிடும் நுட்பம்) நுட்பத்தைப் பயன்படுத்தி, இடமகல் கருப்பை அகணி அறுவைக்குப் பின் ஒட்டுதல்கள் தோன்ற்வதைக் குறைக்கலாம்.  

அண்டகத்தை நீக்காமல், அண்டகக் கட்டியை நீக்குவது பாதுகாப்பானாறுவைச் செயல்முறையாகும். பிளேசெபோவுடன் கூட்டு வாய்வழி கருத்தடை மாத்திரை ஒப்பீட்டுக்கு இரு ஆய்வுகள் மட்டுமே உள்ளதால், அதாவது தரவு பகுப்பாய்வு செய்ய போதுமான இரண்டையும் உள்ளடக்கிய வேறு ஆய்வுகள் இல்லாமையால், ஓர் 2018ஆம் அண்டைய முறையான கோச்சிரான் மீளாய்வு, இடமகல் கருப்பை அகணி மருத்துவத்துக்குப் பிளேசெபோவுடன் கூட்டு வாய்வழி கருத்தடை மாத்திரை பயன்படுத்தும்போது வலியைக் கையாளும் விளைவுறுதிறனை மதிப்பிட போதுமான சான்றில்லை எனக் காட்டியது . அண்மையில் சீசனால் ஓர் ஆண்டுக்கு 4 என்ற அளவிற்குத் தரும்போது மாதவிடாயைக் குறைக்கிறது என அறியப்பட்டுள்ளது.  

- கருவளர்ப்பிகள்: இவை இயல்பான மாதவிடாய் அகசுரப்பு வகை வேதிமங்களாகும்; இவை பெண்மைச் சுரப்பியோடு எதிர்வினை புரிந்து இடமகல் கருப்பை அகணியாக்கத்தைத் தடுக்கின்றன. இம்மருத்துவத்தால் மாதவிடாய் நிகழ்வை கட்டுப்படுத்தப்பட்ட வீதத்தில் அல்லது எதிர்நிகழ்வு முறையில் குறைக்கவோ அல்லது அகற்றவோ முடியும். டெனாசோல் (டெனோக்ரின்), கெஸ்ட்ரினோன் ஆகியவை ஒடுக்குத் திறன் கொண்ட பருவகங்களாகும், அவை ஆண்மைச் சுரப்பூக்கச் செயல்பாடுகளைச் செய்து நோயைத் தணிக்கின்றன. ஓர் ஒருங்கிணைந்த ஆய்வு, ஆழ்நிலை உடுருவு இடமகல் கருஓஐ அகணி நோயாளிகளின் வலியை நீக்க டையெனோஜெசுட்டும் நோரெத்திசுட்டெரோனும் உதவுகின்றன எனத் தற்காலிக சான்றுள்ளதாகக் கூறுகிறது.அல்குல் டெனாசோல் ஆழ்நிலை உடுருவு இடமகல் கருப்பை அகணி நோயாளிகளின் வலியை குறைக்கசான்று உள்ளதென ஓர் விரிவான ஆய்வு கூறுகிறது. ஓர் முறையான 2018 ஆம் ஆண்டு சுவீடிய மீளாய்வு GnRH ஒழுங்குபடுத்திகள் கெசுட்டாஜெனை ஒத்த வலிநீக்க விளைவுகளைப் பெற்றிருந்தாலும், எலும்பு அடர்த்தியைக் குறைக்கிறது எனக் காட்டியுள்ளது.

- அரோமட்டேசு தடுப்பிகள் பெண்மைச் சுரப்பு உருவாக்கத்தைத் தடுத்து நிறுத்தும் மருந்துகளாகும்; எனவே, இடமகல் கருப்பை அகணி மருத்துவ ஆய்வாளர்களின் கவனத்தை ஈர்த்துவருகின்றன. அரோமட்டேசு தடுப்பிகளாக, அனாசுட்டிரோசோல், இலெட்டிரோசோல் ஆகியன அமைகின்றன. பல கட்டுபடுத்திய ஆய்வுகளால் அரோமட்டேசு தடுப்பிகள் வலியைக் கட்டுபடுத்தி, கெசுட்டாஜென்கள் அல்லது நோரெத்திசுட்டிரோன் அசெட்டேட்டு போன்ற கருத்தடை மருந்துகளுடன் உட்கொள்ளும் போது வாழ்க்கைத் தரத்தையும் குறைவான பக்கவிளைவுகளுடன் கூட்டுவது உறுதிபட நிறுவப்பட்டுள்ளது. வழக்கமாக இவை செயல்முனைவான கட்டிகளை தூண்டி உருவாக்கும் எதிர்விளைவைக் கொண்டிருப்பதால், பல நன்மைகள் இருந்தாலும்,ஈடமகல் கருப்பை அகணி நோயாற்ற அரோமேட்டிகத் தடுப்பிகளைப் பயன்படுத்தும்போது பல கருத்துகளைக் கருதிப் பார்க்க வேண்டியுள்ளது. மேலும், மருந்தளவுகள், நோயாற்றக் கால அளவு, தகுந்த கூடுதல் மருத்துவ முன்னேற்பாடுகள், மேலாளும் முறைமை ஆகியன இன்னமும் ஆய்விலேயே உள்ளன.

### பிற மாற்று மருத்துவ முறைகள்
- இயக்குநீர் சமனிலையைப் பேணுவதற்கும் வலியைக் கட்டுப்பாட்டில் வைப்பதற்கும் கடுகுக் குடும்பக் காய்கறிகள் போன்ற இண்டோல்-3-கார்பனோல் உள்ள உணவுகளை உட்கொள்வது உதவியாக இருப்பதாகத் தெரிகிறது, இதே விளைவுகளையே ஒமேகா 3 கொழுப்பு அமிலங்கள் கொடுக்கின்றன, குறிப்பாக ஐக்கோசா பென்ட்டனோயிக அமிலம் (EPA) கொடுக்கிறது. சோயாவின் பயன்பாட்டால் வலி குறையும் அதேவேளையில் அறிகுறிகள் கடுமையாவதால் அதன் பயன்பாடு கேள்விக்குள்ளாகியுள்ளது.
- இடமகல் கருப்பை அகப்படலத்தின் வலிக் கட்டுப்பாட்டுக்கான உடல்நலப் பயிற்சியும் நன்மைகளைக் கொடுப்பதாக ஒரு வெள்ளோட்ட ஆய்வில் கண்டறியப்பட்டுள்ளது. தூக்குதல், நீண்ட நேரம் நிற்றல் அல்லது ஓடுதல் போன்ற உடல் இயக்கங்கள் இடுப்பு வலியை கடுமையாக்கலாம். அடிமுதுகுப் பகுதிகளில் வெப்பமூட்டும் அட்டைகளைப் பயன்படுத்துவதால் தற்காலிகமாக வலி குறையலாம்.

### பிற மருந்துகள்
- மெலட்டோனின்: 10 மிகி அளவு மெலட்டோனின் பயன்பாடு இடமகல் கருப்பை அகணி ஏற்படுத்தும் வலியை குறைப்பதாக ஓரளவு சான்று.

- அபினிகள்: மார்பைன் சல்பேட்டு மாத்திரைகளும் பிற அபினி வலிநீக்கிகளும் இயற்கையான வலிநீக்கிகளான எண்டார்பின் வேதிமங்களைப் போலிசெய்து வலியைக் கட்டுபடுத்துகின்றன. மேலும், உகந்தபடி வலியைக் கட்டுபடுத்த பல்வேறு நெடுநேர, குறுநேரச் செயபாட்டு மருந்துகளும் தனியாகவோ கூட்டாகவோ பயன்படுத்தப்படுகின்றன.

- சீன மூலிகை மருந்து அடிவயிற்று அறுவைக்குப் பிறகு கெசுட்டிரினோன், டனாசோலை விட ஒப்பீட்டளவில் கூடுதல் நலம்பயப்பதாக அறிவிக்கப்பட்டுள்ளது; என்றாலும், முறையியலாக தரங்குறைந்த இரு சிறுமுயற்சிகள் குறித்த ஒரு மீளாய்வு, முடிவுகளை விழிப்புடன் விளக்கப்படவேண்டும் எனவும் மேலும் தரமிக்க ஆய்வுகள் மேற்கொள்ளப்பட வேண்டும் எனவும் கருத்துரைக்கிறது.

- செராபெப்டேசு எனும் செரிப்புநொதி பட்டுப்புழுக்களிம் குடலில் காணப்படுகிறது. இது யப்பானிலும் ஐரோப்பாவிலும் அழற்சித் தடுப்பு மருந்தாக பரவலாகப் பயன்படுகிறது. More research is needed but serrapeptase may be used by endometriosis patients to reduce inflammation.

- குருதிக்குழலாக்கத் தடுப்பிகள் இடமகல் கருப்பை அகணி நோய்தீர்க்கும் விளைவு மிக்கதாக மருத்துமனைச் சான்றேதும் இல்லை. ஆய்வக, களச் செய்முறை நிலைமைகளில்லிடமகல் கருப்பை அ௸அணிச் சிதைவுகளைத் தடுக்கும் விளைவுள்ள சேர்மங்களாக, வளர்ச்சிக் காரணித் தடுப்பிகள், களக் குருதிக்குழலாக்கத் தடுப்பிகள், புமாகில்லின் நிகரிகள், சுட்டாட்டின்கள், சுழற்சி உயிரகநொதி-2 தடுப்பிகள், தாவர வேதிச் சேர்மங்கள், இயற்காப்புக் குறிமுறையேற்றிக்கள், டோப்பாமைன்முறிகள், பெரோஆக்சிசோம் விரவி ஊக்கிய ஏற்பிமுறிகள், கருவளர்ப்பிகள், டனாசோல், இருபாலின இயக்குநீர் விடுவிப்புத் தடுப்பிகள் ஆகியன அமைகின்றன.

- பென்ட்டாக்சிபில்லைன் எனும் இயற்காப்பு ஒழுங்குபடுத்தி, இடமகல் கருப்பை அகணி நோயாளிகளின் வலி தீர்ப்பதையும் கருவுறல் வீதத்தையும் மேம்படுத்துவதாகக் கோட்பாட்டியலாகக் கூறப்படுகிறது. இருவகைப் பயன்பாடுகளிலும் இதன் விளைவுறுதிறத்தையும் பாதுகாப்பையும் நிறுவும் போதுமான சான்றேதும் இதுவரை இல்லை.நடப்பு அமெரிக்க மகப்பேறியலாளர் பேராய(ACOG) வழிகாட்டுதல்களின் செந்தர வரன்முறைக்களில் பென்ட்டாக்சிபில்லைன் போன்ற இயற்காப்பு ஒழுங்குபடுத்திகள் உள்ளடக்கப்படவில்லை.

- பருவகஞ்சாரா அழற்சிமுறி மருந்துகள் வழக்கமாக இடமகல் கருப்பை அகணி நோய்தீர்க்கும் அழற்சித் தடுப்பு மருந்துகளாகும். இவை தேவையில்லாத பக்கவிளைவுகளைத் தருவதோடு இவற்றின் நோய்த்தீர்ப்பு விளைவுக்கு இதுவரை சான்றேதும் இல்லை.

- நரம்பொழுங்குபடுத்திகள், இடமகல் கருப்பை அகணி உருவாக்கும் வலியைக் கையாள்வதில் பிலேசெபோவை விட கெபாபென்ட்டின்களைப் போல சிறந்தனவாக நிறுவப்படவில்லை.

- டிக்லோஃபெனாக் செருகு மருந்தாக அல்லது மாத்திரை வடிவில். இது அழற்சியைக் குறைக்கவும் வலி நீக்கியாகவும் பயன்படுத்தப்படுகிறது.

இடமகல் கருப்பை அகணிக்கான வ்புறநிலை மருத்துவ முறைகளின் ஒட்டுமொத்த விளைவுறுதிறம் இதுவரை இனங்காணப்படவில்லை.  

### மருத்துவ இடையீடுகளின் ஒப்பீடு
ஓர் 2021 உயராய்வு GnRH நிகரிகளும் கூட்டு இயக்குநீர் கருத்தடை மருந்துகளும் வலிப்புணர்வு, மாதவிடாய், மாதவிடாய் சாராத காரணி தரும் இடுப்புவலியைக் குறைப்பதாகக் காட்டியது . ஒரு சுவீடிய முறையான மீளாய்வு பெரும்பாலான மருத்துவ முறைகளுக்கான அறிவியல் சான்றேதும் பொதுவாக இல்லாமையைப் பல ஆய்வுகளில் இருந்து தெரிய வருவதாகக் காட்டியுள்ளது. ஒருங்கிணைவான ஆய்வுகள் வலியைக் குறைப்பத்தில் அறுவைமுறை விளைவு மிக்கத்தாக உள்ளதைக் காட்டியுள்ளன. குறைபாடாக, இவற்றின் பயன்பாடு வலியை ஆள்வதிலும் இடமகல் கருப்பை அகணி சார்ந்த கருவுறல் குறித்தும் பேரளவிலான நெடுங்கால ஆய்வுகள் ஏதும் மேற்கொள்ளப்படாமையே.அறுவைக்குப் பிறகு, இயக்குநீர் ஒடுக்கும் மருத்துவ முறையைப் பயன்படுத்துவது கருவுறலை உறுதிபடுத்துவதிலும் நோய் மீளாக்கத்தைத் தவிர்ப்பதிலும் நேர்முக விளைவு மிக்கதாக அமைகிறது. அண்ட விடுப்பைத் தூண்டும் இயக்குநீர்கள் (குளோமிஃபைன் சிட்ரேட்டு, கோணடோட்ரோபின் ஆகியன) கருவுறாமைக்கான மருந்துகளை கருப்பையக விந்து செலுத்தல் (IUI) முறையுடன் சேர்த்துப் பயன்படுத்துவதால் இந்த நோயாளிகளில் கருவுறுதலுக்கான வாய்ப்பு கூடுகிறது.  

## நோய்ப்பரவல்
வயிற்றறுவை வழி வயிற்றகநோக்கியால் நோக்கீடு செய்தே இடமகல் கருப்பை அகணி நோயை அறியவேண்டிய நிலைமையால் எத்தனை பேருக்கு இந்நோய் அமைந்துள்ளது என்பதை மதிப்பிடுவது அறைகூவலாகவே விளங்குகிறது.  

இடமகல் கருப்பை அகணி பொதுவாக மக்கள்திரளில் 11% மகளிரில் தாக்கம் செலுத்துகிறது என ஆய்வுகள் காட்டுகின்றன.  

இது இனத்தையோ இனக்குழுவையோ சாராமல், குழந்தை பெற்றவருக்கும் பெறாதவருக்கும் இடமகல் கருப்பை அகப்படலம் பூப்பெய்தலுக்கு முந்தைய பருவமுள்ளவர்கள் முதல் பூப்பெய்தியதற்குப் பிந்தைய பருவமுடையவர்கள் வரை எந்த அகவைப் பெண்களையும் தாக்கலாம். இது முதன்மையாக இனப்பெருக்க காலத்தில் வரும் நோயாகவே உள்ளது. இதன் நோய்ப்பரவல் வீதம் பற்றிய மதிப்பீடுகள் மாறுபடுகின்றன, ஆனால், கிட்டத்தட்ட 5–10% அளவு நோய்ப்பரவல் வீதம் சரியான மதிப்பாகக் கருதப்படலாம், கருவுறாமைக் குறைபாடுள்ள பெண்களில் பரவலாகக் காணப்படுகிறது (20–50%); மேலும் நாள்பட்ட இடுப்பு வலி உள்ளவர்களுக்கும் அதிகமாகக் காணப்படுகிறது ( 80%).பெண்மைச் சுரப்பு சார்ந்த செயலாக்கமாக உள்ள இது, மாதவிடாய் நிலையாக நின்ற பிறகும் தொடரலாம். மேலும் கருப்பையகற்றம் செய்தவர்களுக்கு 40 % வரை இது இருக்கிறது.  

பெண்களில் மாதவிடாய் நிறுத்தத்திற்குப் பின்னர் இடமகல் கருப்பை அகப்படலம் ஏற்படுகிறது, மேலும் அது மிகவும் கடுமையான நோயாக விவரிக்கப்படுகிறது. இது இருக்கும் போது முழு கருவளர் இயக்குநீர் எதிர்ப்போடு, நறுமணநொதி வெளிப்பாட்டின் அளவுகள் மிக உயர்வாகவும் காணப்படும்.மிகவும் குறைந்த நிகழ்வுகளில், இளம்பெண்களில் பூப்பெய்துதலுக்கு முன்பும் இடமகல் கருப்பை அகப்படலம் ஏற்படுகிறது.  

ஐந்து அகவைக்கும் மேலான முதியோரில் இடமகல் கருப்பை அகணி உருவாகும் வீதம் 40-50% என மதிப்பிடப்பட்டுள்ளது. நோயின் மீள்நிகழ்வு அறுவை எய்த பிறகான கால இடைவெளி பொறுத்துள்ளது; ஆனால், நோயின் கட்டத்தையோ தொடக்க நோய் இருப்பிடத்தையோ பயன்கொண்ட அருவை முறையையோ அறுவைக்குப் பிந்தைய மருத்துவ முறையையோ சார்ந்தமைவதில்லை. இடமகல் கருப்பை அகணி பெரும்பாலும் தசைத்திசுக்கட்டியுடன் அல்லது கருப்பைச் சுரப்புத் திசுக்கட்டியுடன் இணை நோயாகக் காணப்படுகிறது. அதே போல் தன்னுடல் தாங்கு திறன் குறைபாடுகளுடனும் சேர்ந்து காணப்படுகிறது. அமெரிக்காவில் எடுக்கப்பட்ட 1988 ஆம் ஆண்டின் ஒரு கணக்கெடுப்பின் படி, இடமகல் கருப்பை அகணி இல்லாத பெண்களுடன் ஒப்பிடுகையில் அது உள்ள பெண்களுக்குக் கேடயச் சுரப்புக்குறை, மூட்டுத் தசை வலி, நாள்பட்ட சோர்வு நோய்த் தொகை, இயல்க்காப்புத் திறன் குறைபாடுகள், ஒவ்வாமைகள், ஈளைநோய் ஆகியவை இணைநோயாக இருந்தமை கண்டறியப்பட்டது.  

## வரலாறு
இடமகல் கருப்பை அகணி நுண்ணோக்கி வழியாக 1860 இல் முதன்முதலாக கார்ல் வான் உரோக்கிட்டான்சுகியால் கண்டுபிடிக்கப்பட்டது; என்றாலும் 4000 ஆண்டுகளுக்கு முன்பே மிக முந்தைய முன்னிகழ்வுகள்பற்றிய எண்ணக்கருக்கள் வெளியிடப்பட்டுள்ளன.இப்போக்கிரேட்டிக ஆவணங்கள் கருத்தரிக்க இயலாம, கருப்பைப் புண்கள், ஒட்டுதல்கள் பற்றிய அறிகுறிகளோடு இடமகல் கருப்பை அகணி ஒத்த அறிகுறிகளையும் விவரிக்கின்றன.  

இடமகல் கருப்பை அகணி நோயைத் தீர்ப்பதற்கு இயக்குநீர் செலுத்த முறைகள் மட்டுமே 1940 களில் நிலவின; இதற்கு உயரளவு ஆண்மைச் சுரப்பும் உயரளவு பெண்மைச் சுரப்பும் செலுத்தும் மருத்துவம் மட்டுமே மேற்கொள்ளப்பட்டன.இடமகல் கருப்பை அகணி நோயைத் தீர்ப்பதற்கு உயரளவு பெண்மைச் சுரப்புடன் டைஎத்தில்பெசுட்டுரோல் மருந்து 1948 இல் முதன்முதலில் பயன்படுத்தியதைக் கார்னகி அறிவித்துள்ளார். இம்முறையே 1950 களின் தொடக்கத்திலும் மருத்துவ முறையாக இருந்துள்ளது.  

பொய்க்கருத்தரிப்பு முறை ( உயரளவு பெண்மை சுரப்பும் கருவளர் சுரப்பும் தரும் மருத்துவம்) முதன்முதலில் 1950 களில் இடமகல் கருப்பை நோதீர்க்க மேற்கொள்ளப்பட்டதை கிசுட்டினர் விவரித்துள்ளார்.  

## சமூகமும் பண்பாடும்
### பொது ஆளுமைகள்
இடமகல் கருப்பை அணியைப் பற்றிப் பல பொது ஆளுமைகளது பட்டறிவு சார்ந்த பேச்சுகள் சிலவற்றில் பின்வருவன அடங்கும்:  
- எம்மா பார்னெட்
- எம்மா பன்ட்டன்
- தானியேல்லி காலின்சு
- அபி பின்கேனவுவேர்
- வூப் கோல்டுபெர்கு
- மேல் கிரெய்கு
- கால்சே (பாடகி)
- எம்மா காயேசு
- ஜூலியான்னி அஃகு
- பிரிட்ஜெட் கசுட்டுவைட்
- பத்மா இலட்சுமி
- தாலி பார்ட்டன்
- தாய்சி இரிடிலே
- எம்மா இராப்ர்ட்சு
- கிர்சுட்டென் சுட்டார்ம்சு
- கிறிசி தேய்கென்
- எம்மா வாட்கின்சு
- இலியா வில்லியம்சன்
### பொருளியல் சுமை
இடமகல் கருப்பை அகணியின் பொருளியல் சுமை பரவலானதும் பன்முகப்பட்டதும் ஆகும். இடமகல் கருப்பை அகணி ஒரு நாட்பட்ட நோய்; இதனால், நேரடியாகவும் மறைமுகமாகவும் செலவுகள் ஏர்படுகின்றன. மறைமுகச் செலவாக பணிநாள் இழப்பு அமைகிறது. நேரடியான செலவாக மருத்துவச் செலவு, அறிகுறி மேலாண்மை, மன இறுக்கம், நாட்பட்ட வலி போன்ற நோய்சார்ந்த மருத்துவ நிலைகலுக்கான மருத்துவச் செலவு ஆகியன அமையும். பொருளியல் சுமையை உருவாக்கும் இரண்டு காரணிகளாக நலவாழ்வுச் செலவுகளும் செயலாக்கத் திறன் இழப்புகளும் அமைகின்றன.இடமகல் கருப்பை அகணி நோயாளிகளில் செய்த ஒரு சுவீடிய ஆய்வு " இதனால், 32% பேர் மகளிர் வேலைக்கே பொக இயலவில்லை என்றும் 36% பேர் மகளிரால் பணியின்போது நோய்யல் குறைவான நேரமே பஈபுரிய முடிந்தது என்றும்" எனக் கண்டுபிடித்து அறிக்கை வெளியிட்டது.பியூயெர்ட்டோ இரீகோ மகளிரில் நடத்திய மற்றொரு குறுக்குவெட்டாய்வு, " இடமகல் கருப்பை சார்ந்த, இணைநோயாக அமைந்த அறிகுறியுள்ளோரின் அன்றாட வாழ்வின் அனைத்துக் கூறுபாடுகளும் குலைவுற்று, தம் உடல்வளக் குறைவால் அன்றாட வீட்டுப்பணிகளையும் செய்யவியலாமல் தவித்ததோடு, சமபள வேலை எதற்கும் செல்லமுடியவில்லை என்றும் பெண்களில் பெரும்பாலானோர் (85%) தங்களின் பணியின் தரம் குறைந்ததாக உணர்ந்தனர் என்றும் 20% பேர் வலியால் பணிக்கே செல்ல முடியவில்லை என்றும் வலி இருந்தாலும் ஆய்வுப் பதக்கூறில் மூன்றில் இருவர் பணியைத் தொடர்ந்தனர் என்றும்" கண்டுபிடித்தது.  

### மருத்துவப் பண்பாடு
இடமகல் கருப்பை அகணி நோய் தாக்கமுற்றோர் அதற்கான நோய் அறிகுறிகள் வழியாக நோயறிந்து உரிய மறுத்துவம் மேற்கொள்ள பல தடையரண்கள் நிலவுகின்றன. இவற்றுள் வயிற்றறை நோக்கலின் வழக்கிறந்த செந்தரங்கள், மாத விடாய், பாலுறவு குறித்த விவாதத்துக்கான மனத்தயக்கங்கள், நோயைப் பற்றிய புரிதலின்மை, தொடக்கநிலை மருத்துவவப் பணியாளர் அறிவின் போதாமை, மாத விடாய் வலி குறித்த சொந்தக் கற்பிதங்கள் ஆகியன அடங்கும். மேலும், நோயறிகுறிகளுக்கும் நோயறிந்து மருத்துவம் பெறுதலுக்கும் இடையிலான 2.3 ஆண்டுகள் வரையிலான சராசரிக் காத்திருப்பும் நோய்க்கு முன்பு நான்கில் மூவர் தவறாக நோயறியப்படலும் இவற்றுள் அடங்குகின்றன.மருத்துவ நடைமுறைப் பணியாளர் இடமகல் கருப்பை அகணி நோயை மகளிருக்கான வாய்ப்புள்ள நோயாக கருதாமையலேயே, நோயறிதலில் காலத் தாமதம் ஏற்படுவதாக தன்னனுதவிக் குழுக்கள் கூறுகின்றன. தனியரில் நோய் தோன்றிய அறிகுறிகள் தலைப்பட்ட காலத்தில் இருந்து தொழில்முறையில் நோயறிய 7 முதல் 12 ஆண்டுகள் வழக்கமாகக் கடந்துபோகின்றன.தொடக்கநிலை நலவாழ்வு மருத்துவரிடையே இடமகல் கருப்பை அகணி குறித்த மருத்துவ அறிவுக் குறைபாடு உள்ளது. தொடக்கநிலைப் பணியாளரில் 2013 நடத்திய கள ஆய்வில் அவர்களில் பாதிபேருக்கு இடமகல் கருப்பை அகணி சார்ந்த மூன்று நோய் அறிகுறிகளைகூட பெயரிடத் தெரியவில்லை என்பது தெரியவந்தது.நலவாழ்வுப் பணியாளர் பலர் நோய் அறிகுறிகளை மாத விடாய் சார்ந்த அறிகுறிகளென மயங்குகின்றனர். இளம் நோயாளிகள் மருத்துவருடன் நோய் அறிகுறிகளைப் பற்றி கலந்துரையாட தயங்குகின்றனர்.வலி குறித்த கருப்பின மக்களின் உணர்வு பற்றிய தவறான இனவாத கருத்துப் படிமங்களால், இடமகல் கருப்பை அகணி நோயுள்ள கருப்பரின மக்கள் உடனடி மருத்துவக் கவனம் பெறுவதில் பல தடையரண்களைச் சந்திக்கின்றனர்.இடமகல் கருப்பை அகணியின் முதன்மை அறிகுறியாக வலி அமைவதால், மருத்துவர் தம் நோயாளியாக கருப்பர் உள்ளபோது வலியைப் புறக்கணிக்கும் வாய்ப்புக் கூடுகிறது.இடமகல் கருப்பை அகணி சார்ந்த வலியை விவரிக்க, மிகப்பொதுவாகப் பயன்படும் பியூயெர்ட்டோ இரீகோ சொற்களாக "சாங்குவேரியா(changuería)" அல்லது "சாங்காசு(changas)" ஆகியன பயன்படுத்தப்படுகின்றன; இவை அம்மொழி வழக்கில் அக்கடி குழந்தைகளை நோக்கி வீசப்படும் பொறுப்பற்ற மருகலையும் முறையீட்டுக் கதறலையும் குறிப்பனவாகும்.